ПРОЕКТ

**М О Т И В И**

**към**

**проект на Правилник за отменяне на Правилника за организацията и дейността на регионалните съвети за развитие (обн., ДВ, бр.79 от 2004 г., изм. ДВ., бр.16 от 2005 г.), Правилника за устройството и дейността на дирекциите за техническо съдействие, координация и управление на регионални програми и планове (обн., ДВ., бр.29 от 2005г.) и Правилника за организацията и дейността на областните съвети за развитие (обн., ДВ., бр.95 от 2004 г.)**

Правилника за организацията и дейността на регионалните съвети за развитие (*обн., ДВ, бр.79 от 2004 г., изм. дв., бр.16 от 2005 г.*), Правилника за устройството и дейността на дирекциите за техническо съдействие, координация и управление на регионални програми и планове (*обн., ДВ., бр.29 от 2005 г.*) и Правилника за организацията и дейността на областните съвети за развитие (*обн., ДВ., бр.95 от 2004 г.*) са изготвени на основание на Закона за регионалното развитие (ЗРР) от 2004 г. *(обн. ДВ. бр.14 от 20 февруари 2004г., изм. ДВ. бр.32 от 12 април 2005г., изм. ДВ. бр.88 от 4 ноември 2005г., изм. ДВ. бр.24 от 21 март 2006г., изм. ДВ. бр.36 от 4 април 2008г., отм. ДВ. бр.50 от 30 май 2008 г.*).

С отмяната на ЗРР от 2004 г., и влизането в сила на актуалния Закон за регионалното развитие (*обн. ДВ. бр.50 от 30 май 2008г., изм. ДВ. бр.47 от 23 юни 2009г., изм. ДВ. бр.82 от 16 октомври 2009г., изм. ДВ. бр.93 от 24 ноември 2009г., изм. и доп. ДВ. бр.82 от 26 октомври 2012г., изм. ДВ. бр.66 от 26 юли 2013г., доп. ДВ. бр.22 от 11 март 2014г., изм. ДВ. бр.98 от 28 ноември 2014г., изм. ДВ. бр.9 от 3 февруари 2015г., доп. ДВ. бр.14 от 20 февруари 2015г., изм. и доп. ДВ. бр.15 от 23 февруари 2016г., доп. ДВ. бр.13 от 7 февруари 2017г., изм. ДВ. бр.58 от 18 юли 2017г., изм. и доп. ДВ. бр.28 от 29 март 2018г.)* през 2008 г., отпада нормативното основание за прилагането на горепосочените три правилника, поради което следва те да бъдат отменени по реда на Закона за нормативните актове.

Нормите от горецитираните три правилника са приложими и към действащия от юни 2008 г. ЗРР *(обн. ДВ. бр.50 от 30 май 2008г.)* и са преуредени с Правилника за прилагане на ЗРР, приет с ПМС № 216 от 02.09.2008 г.

Настоящият правилник се издава от министъра на регионалното развитие и благоустройството, тъй като трите правилника, които се отменят с него, също са издадени от министъра на регионалното развитие и благоустройството.